Cuneiform Tablet Kt 94/k 1472 (AKT 6c 640)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im qí-bi₄-ma um-ma ḫa-nu-ma a-na-kam šu-{d}EN.LÍL ša-zu-úz-ta-kà ù a-na-ku ni-iṣ-ba-at 20 u₄-me-e a-na KÙ.BABBAR ša-qá-lim ni-iš-ku-un-šu-um u₄-mu-šu im-lu-ú-ma šu-ut-ma a-na ma-at ḫa-ra-bi₄-iš i-ta-lá-ak um-ma šu-ut-ma 10 u₄-MU-e lá ta-ḫa-ta-ra-ni a-tù-ra-ma KÙ.BABBAR a-ša-qá-lá-ku-um a-na-kam ṭup-pá-am ša ḫu-bu-ul šu-{d}EN.LÍL kà-ṣa-ar ì-lí-dan ni-is-ḫu-ur-ma ṭup-pá-am lá-šu a-ma-kam a-mur-ša-ra-sà ša-i-il₅-ma a-šar ṭup-pu-um i-ba-ší-ú tí-ir-ta-kà iš-tí pá-ni-im li-li-kam